**Экскурсійны маршрут агр. Краснае – в. Заполле – г.п.Карэлічы – в.Д.Рута**

Добры дзень, шаноўныя госці! Вы знаходзіцеся ў **аграгадку Краснае** – цэнтры Красненскага сельскага савета і СВК “Маяк – Заполле”. Як гавораць мясцовыя жыхары, назва мястэчка пайшла ад легенды. Увечары, у час заходу сонца, зямля асвячалася яго чырвонымі промнямі. Існуе яшчэ адна легенда, паводле якой ранняй вясной у былыя часы на лузе зацвітала вялікая колькасць красак (краскі – гэта па-вясковаму маргарытки). У аграгарадку Краснае ёсць школа , дом культуры , бібліятэка , пачтовае аддзяленне , магазіны . Помнік жыхарам вёсак Жукі , Заполле , Краснае і Лясок , якія загінулі ў Вялікую Айчынную вайну .

**Вёска Заполле**

Вёска Заполле ўпамінаецца ў дакументах у 16 стагоддзі . У 1646 г сяло належала князям Радзівілам, у 1884 г адкрыта школа пісьменнасці , у 1910 г народнае вучылішча . У 1940 г адкрыта сямігадовая школа , 1941 г створаны калгаз імя Будзёнага , у які ўвайшлі 26 сялянскіх гаспадарак . У Вялікую Айчынную вайну загінулі 58 жыхароў . Узведзены помнікі на магіле М.П.Арцюха , у гонар жыхароў вёсак Заполле , Лясок , Краснае , якія загінулі у ВАВ . Радзіма генерала-маёра Р.І.Быліча , беларускага вучонага Я.М.Рахманько .

**Запольскі хор**

Працаўнікі калгаса не толькі добра ўмеюць працаваць, але старанна

захоўваюць культурныя традыцыі. Спрадвеку ці жнучы летам, ці на вячорках у зімовы час заўсёды гучалі песні. У 1927 годзе ў вёсцы Заполле быў арганізаваны хор і драматычны гурток.Першым кіраўніком хору быў Іван Мікалаевіч Тарасевіч. Спачатку гэта невялікая група налічвала 20-25 чалавек дзяўчат і хлопцаў, якія збіраліся тайком, развучвалі і спявалі беларускія народныя песні. З бегам часу хор паступова павялічваўся. У ім пачалі ўдзельнічаць спевакі з навакольных вёсак.У цяжкія гады Вялікай Айчыннай вайны Запольскі хор прадаўжаў дзейнічаць.Многія харысты пайшлі ў партызаны, каб са зброяй у руках біць ненавісных ворагаў. Некаторыя ў першыя дні вайны былі схоплены гітлераўцамі і расстраляны. Так загінуў старшыня сельскага Савета, кіраўнік аркестра М. Копаць, удзельнік хору М.Тарасевіч, Мікалай Шэўка. Замучаны ў засценках гестапа баяніст хору Мікалай Шчэмер.Пасля вайны наступіў новы перыяд творчага росквіту Запольскага хору.У 1946 годзе пачаліся першыя пасляваенныя агляды мастацкай самадзейнасці, у якім запольцы прынялі самы актыўны удзел.

У 1947 годзе хор атрымаў пераходны рэспубліканскі Чырвоны сцяг за лепшае абслугоўванне працоўных канцэртамі.

З 1947 па 1983 гады кіраваў Запольскім хорам таленавіты музыкант, самадзейны кампазітар-песеннік, вялікі энтузіяст і любіцель народнага мастацтва Пётр Мікалаевіч Шэўка. Калектыў прымаў актыўны ўдзел ва ўсіх абласных і рэспубліканскіх аглядах і дэкадах народнага мастацтва.

Па ініцыятыве старэйшага арганізатара і здзельніка Запольскага хору Аляксандра Моніча пры харавым калектыве быў створаны вакальны фальклорны ансамбль, які ў далейшым папулярна пачалі называць **“Монічы”**. Гэта невялікі ансамбль (6 чалавек) стаў сапраўднай жамчужынай народнага мастацтва. Нехта трапна сказаў: “Як “Монічы” выступаюць, ад іх так і вее Беларуссю”. Дзе яны толькі не выступалі: і ў Крамлёўскім тэатры, і ў Зорным гарадку”, на ВДНГ, у Палацы культуры аўтазавода імя Ліхачова. Слава пра запольскіх спевакоў разышлася далёка за межы вобласці і Беларусі. За той час у харавым калектыве запольцаў накапіўся вельмі разнастайны і багаты рэпертуар – усяго каля 200 песень.

За вялікую працу па ідэйна-эстэтычнаму выхаванню мас калектыў узнагароджаны Ганаровай граматай Вярхоўнага Савета БССР, Граматай ЦК камсамола Беларусі, граматамі і дапломамі Міністэрства культуры БССР і СССР.

Запольцы вельмі рыхтаваліся і паспяхова выступалі на 1, 2, 3 турах першага Усесаюзнага фестывалю самадзейнай мастацкай творчасці працоўных, за што харавы калектыў узнагароджаны Дыпломам 2 ступені, а ансамбль “Монічы” быў узнагароджаны вялікім залатым медалём, яго ўдзельнікі – малымі залатымі медалямі. У 1977 годзе харавому калектыву прысвоілі званне “народны.

**Царква Святога Георгія Пераможца**

Царква ў вёсцы Заполле пабудавана ў традыцыях народнага драўлянагадойліцтва ў 1837 г , прыпісана да Свята-Петрапаўлаўскай царквы ў Карэлічах . У 1903 г пабудавана драўляная царкоўна-прыхоцкая школа . Да квадратнага зруба далучана 5-гранная абсіда і невялікі прытвор з 2-слуповыі порцікамі на франтальным фасадзе . Агульны 2-схільны дах пры дапамозе 3-вугольных застрэшкаў пераходзіць у вальмавы над абсідай . Вільчык даху па цэнтры завершаны невялікім 4-гранным барабанам з шатровым пакрыццём . Бакавы фасады і грані абсіды прарэзаны аконнымі праёмамі і расчлянёны брусамі-сцяжкамі ў прасценках . Унутры прытвор адкрыты ў малітоўную залу шырокай лучковай аркай .

**Свята-Петрапаўлаўская царква ў Карэлічах**

У 1886 г прыхаджане акаймавалі храм драўлянай агароджай . У 1887 г побач узведзена драўляная царкоўна-прыходская школа . Прастольнае ссвята 12 ліпеня . Аб‘ёмна-прасторавая кампазіцыя мураванага храма 3-часткавая сіметрычна-восевая : прамавугольная ў плане трапезная з 4-граннай званіцай над ёй , кубападобны 2-ярусны аб’ём накрыты пакатам 4-схільным дахам і завершаны 8-гранным светлавым барабанам з гранёным сферычным купалам і макаўкай . Фасады дэкарыраваны вуглавым рустам , пілястрамі , прафіляваным карнізам ,філёнгамі , ліштвамі арачных аконных праёмаў . Галоўны і бакавыя ўваходы вырашаны арачнымі парталамі . У інтэр’еры дамінуе цэнтральная зала з прасторай светлавога барабана , які падтрымліваюць 4 калоны і ветразевыя скляпенні . Апсіда вылучана драўляным іканастасам .

**Мемарыяльны комплекс «Зорка»**

Усталяваны ў 1972 г. (архітэктар В. Ягодніцкі) у памяць аб 227 воінах і партызанах, якія загінулі пры вызваленні раёна ад нямецка-фашысцкіх захопнікаў, і 1864 жыхароў раёна, якія аддалі жыццё за Радзіму ў час Вялікай Айчыннай вайны. Мемарыял – прамавугольны ўчастак, абмежаваны з трох бакоў насыпнымі валамі. У цэнтры – курган, на якім ўсталяваная зорка і стэла. Ўздоўж валаў – 19 трохграневых бетонных стэл з імёнамі загінулых.

Мемарыяльны комплекс «Зорка», збудаваны ў гонар памяці аб воінах і партызанах, якія загінулі пры вызваленні Карэліччыны ад нямецка-фашысцкіх захопнікаў, жыхароў раёна, якія аддалі сваё жыццё за Вялікую Перамогу, быў адкрыты ў 1972 годзе. Тады ж, у 1970-ыя, каля комплексу былі высаджаны блакітныя елкі.

26 чэрвеня 1941 года Карэлічы былі акупаваныя нямецка-фашысцкімі захопнікамі. Ў чэрвені 1943-га гітлераўцы абвясцілі ў Стаўбцоўскім, Мірскім, Карэліцкім і іншых раёнах «мабілізацыю» насельніцтва для адпраўкі савецкіх людзей у Германію на катаржныя работы. Тэрмін яўкі ў мясцовыя ўпраўлення быў прызначаны на 18 чэрвеня. Аднак насельніцтва ў нямецкія кіравання не з'явілася дзякуючы добра праведзенай агітацыйнай працы падпольшчыкаў і партызан. Тады пачаліся аблавы...

У ліпені 1944 года — на завяршальным этапе Беларускай наступальнай аперацыі войскі 1, 2 і 3-га Беларускіх франтоў у зацятых баях прынеслі вызваленне Гродзеншчыны.

У ноч на 8 ліпеня 1944 года 283-я стралковая дывізія (камандзір — палкоўнік В. А. Канавалаў) ва ўзаемадзеянні з 269-й стралковай дывізіяй (генерал-маёр А. Ф. Кубасов) 41-га стралковага корпуса 3-й арміі 2-га Беларускага фронту, фарсіраваўшы з боем раку Сервеч, ужо ў першай палове дня выбілі фашыстаў з гарадскога пасёлка Карэлічы.

Каля вёскі Малюшычы (у баі за вызваленне Навагрудка) атрымаў цяжкае раненне камандзір гэтай дывізіі генерал-маёр Ян Фогель, якому пасмяротна было прысвоена званне Героя Савецкага Саюза...

У час Вялікай Айчыннай вайны нямецка-фашысцкія захопнікі знішчылі ў Карэлічах і раёне амаль чатыры тысячы жыхароў. Загінулі 132 партызана і падпольшчыка, каля двух тысяч воінаў, мірныя жыхары. 1.200 чалавек былі вывезены на катаржныя работы.

Гераічная барацьба жыхароў Карэліцкага раёна ў гады Вялікай Айчыннай вайны ўвекавечана ў 59 мемарыяльных помніках і абелісках, 35 воінскіх пахаваннях. У іх ліку і мемарыяльны комплекс «Зорка» ў гарадскім пасёлку Карэлічы.

**Касцёл Маці Божай Найсвяцейшай Дапамогі ў Карэлічах**

Пабудаваны ў 1938 г з цэглы ўжо без яскрава акрэсленай мастацка-стылёвай

трактоўкі.

**Ян Чачот**

(1796 – 1847гг.)

Ян Чачот нарадзіўся 24 чэрвеня 1796 г. у вёсцы Малюшычы ў сям’і беззямельнага шляхціца. Маленства Яна Чачота прайшло на ўлонні маляўнічай беларускай прыроды сярод прыгонных сялян. З малых гадоў запомніў і палюбіў цудоўныя беларускія народныя паданні і казкі. Вучыўся ў Наваградскай дамініканкай школе. Ян пазнаёміўся і пасябраваў з Адамам Міцкевічам. У 1815 г. пасля заканчэння школы Ян Чачот і Адам Міцкевіч разам паступілі вучыцца ў Віленскі універсітэт . Праз год будучы паэт пакінуў універсітэт: плаціць за вучобу не было чым. Ян Чачот пастуапіў на службу пісарам у канцылярыю па ўпарадкаванню архіваў князеў Радзівілаў. У 1817 г. стаў удзельнікам тайнага студэнцкага згуртавання – Таварыства філаматаў. З цягам часу філаматы пачынаюць ставіць перад сабою задачы барацьбы з існуючай у краіне несправядлівасцю. Яна Чачота і яго сяброў арыштавалі і пасадзілі ў турму. Дзесяць цяжкіх гадоў правеў Ян Чачот у выгнанні. У 1833 г. ён вярнуўся на Беларусь,працаваў у Лепелі, а потым пераехаў на Наваградчыну і ўладкаваўся бібліятэкарам у Шчорсах – маёнтку графа Храптовіча. Цяжка хворы, ён выехаў на лячэнне ў Друскенікі. 23 жніўня 1847 г. паэт памёр. Пахаваны ён у вёсцы Ротніца каля Друскенікаў. Ян Чачот імкнуўся дакладна перадаць у сваіх творах багацце беларускага фальклору.З 1837 г. па 1846 г. ён выдаў у Вільні “ Сялянскія песні” – 6 кніг, куды ўвайшло каля 1000 беларускіх народных песень, прыказкі, прымаўкі, уласныя вершы паэта.

**Арцюх Мікалай Пятровіч**

Удзельнік рэвалюцыйнага руху Заходняй Беларусі. Нарадзіўся ў вёсцы Заполле.Скончыў чатырохкласную школу, быў пастухом. Працаваў на сыраварні. З 1932 сакратар Карэліцкага падпольнага райкома КСМЗБ. Удзельнічаў у арганізацыі дэманстрацый, в распаўсюджанні лістовак. Пад яго кіраўніцтвам вучні Запольской школы патрабавалі навучання на роднай мове,у дні рэвалюцыйных свят камсамольцы вывешвалі чырвоныя сцягі.У сувязі з рэпрэсіямі улад перайшоў на нелегальнае становішча. У час перастрэлкі з польскай паліцыяй быў паранены і заколаты штыком .Імем М.П.Арцюха названы вуліца ў г.п. Карэлічы , у скверы ўстауноўлены бюст .

**Дольная Рута**

Вёска Г. Рута знаходзіцца на гары, а Д. Рута – у далінцы. Раней вёскі Горная Рута і Дольная Рута былі адзіным непадзельным маёнткам з назвай Рута, а назва паходзіць ад расліны рута, а разнавіднасць гэтых рутавых раслін тут налічылі каля 70 відаў. Упершыню ў летапісах маёнтак Рута ўзгадваецца ў 1516г., а ў 1563г. сюды былі пераселены наваградскія мяшчане, і ім тут, у Руце, былі дадзены льготы: пазбаўленне ад падаткаў на 3 гады. А першымі вядомымі ўладарамі Руты ў летапісах лічацца князі Руцкія. Па меркаванням некаторых вучоных, Віньямін, рускі дваранін, уцёк з Расіі да нас, у ВКЛ, і тут нашыя князі далі яму маёнтак Рута. Тут ён пасяліўся і ад назвы маёнтка ўзяў сабе прозвішча – Руцкі.

У 1573г., вось тут, у маёнтку Рута, з пратэстанскай сям’і нарадзіўся Іосіф Руцкі, які стаў гісторыка- рэлігійным дзеячам нашай зямлі. Іосіф Руцкі лічыцца выдатным рэлігійна-езуіцкім дзеячам. Ён марыў аб’яднаць усіх беларускай рэлігійнай уніяй. У 1637г. Іосіф Руцкі памёр. Яшчэ пры жыцці ён склаў тэстамент, у якім ён свій маёнтак Рута адпісаў Віленскаму Троіцкаму манастыру. Там яго і пахавалі. У 1638 г. Леў Кішка за свае ўласныя грошы будуе ўніяцкую царкву.

І гэта царкоўка стаяла вось тут, недалёка каля колішніх могілак, на ўскрайку Д. Руты, але ў 30-я гг. яе спалілі нейкія рэвалюцыянеры, так расказвалі мясцовыя жыхары.

Але намаганнямі мясцовага святара была пабудавана царква Усіх Святых у 1936 г. Яна дзейнічала як падчас ВАВ, так і ў час савецкай улады. Дзякуй Богу, гэта царква дзейнічае і сёння.

У 1789 г. уніяцкі мітрапаліт Феадосій Растацкі набывае маёнтак Рута ў сваю ўласнасць.

У 1794 г. кіраваць маёнскам пачынае плямяннік Феадосія Растоцкага – Медард. Медард Растоцкі быў наваградскім суддзёй, а ў Наваградку пры судзе служыў Мікалай Міцкевіч – бацька паэта Адама Міцкевіча.

І калі бацька А. Міцкевіча памёр, то Медард стаў дапамагаць яго сям’і (стаў апекуном А. Міцкевіча). А. Міцкевіч разам са сваімі братамі неаднаразова прыязжалі ў Руту. І тут яны з мясцовымі хлопцамі і дзяўчатамі хадзілі на Купалле, калядавалі. А таксама А. Міцкевіч прыязжаў у самыя цяжкія моманты яго жыцця і пасля смерці матулі, як растаўся са сваёй каханай Марынай Верашчакай.

У 1821 г., калі ў Навагрудку яго ніхто не сустрэў, у пісьме да Яна Чачота ён піша, што збег у Руту, бо не можа вытрымаць ні дня ў Навагрудку. Нават, калі быў у Парыжы, то пісаў, што няма нічога прыгажэйшага за Руту. А ў паэме А. Міцкевіча “Пан Тадэвуш” мы можам сустрэць менавіта гэтыя мясціны любай сэрцу Руты.